*Projekts*

Jelgavas novada dome

**LĒMUMS**

Jelgavā

2023.gada \_\_.decembrī Nr.\_

**Jelgavas valstspilsētas un Jelgavas novada ilgtspējīgas attīstības stratēģijas līdz 2034.gadam, attīstības programmas 2023.-2029.gadam un Vides pārskata apstiprināšana**

Lai nodrošinātu administratīvi teritoriālās reformas mērķu sasniegšanu un kvalitatīvu Jelgavas valstspilsētas un Jelgavas novada attīstības plānošanas procesu, apzinātu pašvaldību sadarbības projektu iespējas, saskaņā ar Jelgavas pilsētas domes 2021. gada 21. janvāra lēmumu Nr.1/1 “Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035. gadam izstrādes uzsākšana” un 2021. gada 21. janvāra lēmumu Nr.1/2 “Jelgavas valstspilsētas un jaunveidojamā Jelgavas novada attīstības programmas 2022.-2027. gadam izstrādes uzsākšana”, Jelgavas novada domes 2021. gada 27. janvāra lēmumu Nr.5 “Par Jelgavas valstspilsētas un jaunveidojamā Jelgavas novada attīstības programmas 2022.-2027. gadam izstrādes uzsākšanu” un 2021. gada 27. janvāra lēmumu Nr.6 “Par Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035. gadam izstrādes uzsākšanu”, Ozolnieku novada domes 2021. gada 28. janvāra lēmumu Nr.27 “Par Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035. gadam izstrādes uzsākšanu” un 2021. gada 28. janvāra lēmumu Nr.28 “Par Jelgavas valstspilsētas un jaunveidojamā Jelgavas novada ilgtspējīgas Attīstības programmas 2022.-2035.gadam izstrādes uzsākšanu”, tika uzsākta Jelgavas valstspilsētas un uz to brīdi jaunveidojamā Jelgavas novada ilgtspējīgas attīstības stratēģijas 2023.-2034. gadam (turpmāk – Stratēģija) un attīstības programmas 2023.-2029. gadam (turpmāk – Attīstības programma) izstrāde.

Saskaņā ar Jelgavas novada domes 2021. gada 3. novembra lēmumu Nr.1 “Par Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam 1.redakcijas nodošanu publiskajai apspriešanai” un 2021. gada 3. novembra lēmumu Nr.2 “Par Jelgavas valstspilsētas un Jelgavas novada attīstības programmas 2022.-2027. gadam 1.redakcijas nodošanu publiskajai apspriešanai”, Jelgavas valstspilsētas domes 2021. gada 8. novembra lēmumu Nr.17/1 “Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam 1.redakcijas nodošana publiskajai apspriešanai” un 2021. gada 8. novembra lēmumu Nr.17/2 “Jelgavas valstspilsētas un Jelgavas novada attīstības programmas 2022.-2027. gadam 1.redakcijas nodošana publiskajai apspriešanai” Stratēģijas 1.redakcija un Attīstības programmas 1.redakcija tika nodotas publiskai apspriešanai laika periodā no 2021. gada 15. novembra līdz 2021. gada 20. decembrim.

Saskaņā ar publiskās apspriešanas rezultātiem Jelgavas novada dome pieņēma 2022. gada 23.februāra lēmumu Nr.30 “Par Jelgavas valstspilsētas un Jelgavas novada ilgtspējīgas attīstības stratēģijas 2022.-2034.gadam projekta precizēšanu” un 2022. gada 23. februāra lēmumu Nr.31 “Par Jelgavas valstspilsētas un Jelgavas novada ilgtspējīgas attīstības programmas 2022.-2027.gadam projekta precizēšanu”, Jelgavas valstspilsētas dome pieņēma 2022. gada 24. februāra lēmumu Nr.3/1 “Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam projekta precizēšana” un 2022. gada 24.februāra lēmumu Nr.3/2 “Jelgavas valstspilsētas un Jelgavas novada attīstības programmas 2022.-2027. gadam projekta precizēšana” par Stratēģijas projekta un Attīstības programmas projekta precizēšanu.

Saskaņā ar Jelgavas valstspilsētas pašvaldības domes 2023. gada 25. maija lēmumu Nr.5/1 “Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam 2.redakcijas, attīstības programmas 2023.-2029. gadam 2.redakcijas un Vides pārskata 1.redakcijas nodošana publiskajai apspriešanai” un Jelgavas novada domes 2023. gada 1. jūnija lēmumu Nr.23 “Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam 2.redakcijas, attīstības programmas 2023.-2029. gadam 2.redakcijas un Vides pārskata 1.redakcijas nodošana publiskajai apspriešanai” Stratēģijas 2.redakcija, Attīstības programmas 2.redakcija un Vides pārskata 1.redakcija tika nodotas publiskajai apspriešanai laika periodā no 2023. gada 12. jūnija līdz 2023. gada 17. jūlijam.

2023. gada 15. jūnijā tika saņemts Zemgales plānošanas reģiona atzinums Nr.7/6-8/2023 ar pozitīvu kritēriju izpildes vērtējumu par Stratēģijas un Attīstības programmas atbilstību Zemgales plānošanas reģiona teritorijas attīstības plānošanas dokumentiem un normatīvajos aktos noteiktajām prasībām, bet 2023. gada 2. novembrī tika saņemts Vides pārraudzības valsts biroja pozitīvs atzinums Nr.4-03/16/2023 “Par Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam un Jelgavas valstspilsētas un Jelgavas novada attīstības programmas 2023.-2029. gadam Vides pārskatu”.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 3.punktu, Teritorijas attīstības plānošanas likuma 12.panta pirmo un ceturto daļu, 21.panta trešo daļu, 22.panta trešo daļu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 70.punktu, Administratīvo teritoriju un apdzīvoto vietu likuma Pārejas noteikumu 25.punktu, Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 17.punktu, Ministru kabineta 2004. gada 23. marta noteikumu Nr.157 “Kārtība, kādā veicams ietekmes uz vidi stratēģiskais novērtējums” nosacījumiem, Jelgavas novada dome **nolemj:**

1. Apstiprināt Jelgavas valstspilsētas un Jelgavas novada ilgtspējīgas attīstības stratēģiju līdz 2034. gadam (1.pielikums).
2. Apstiprināt Jelgavas valstspilsētas un Jelgavas novada attīstības programmu 2023.-2029. gadam (2.pielikums).
3. Apstiprināt Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam un attīstības programmas 2023.-2029. gadam stratēģiskā ietekmes uz vidi novērtējuma Vides pārskatu (3.pielikums).

Priekšsēdētājs M.Lasmanis

I.Šteinberga, 27846063